Bloemhof Hoër Meisieskool - Skooldrag
Kom koop gerus ondersteunersdrag by die Klerebank!
PRYS: R280 PRYS: R145
Bloemhof dogters is baie trots op hulle skooldrag wat kan meng en pas. Daar 'n hele paar modieuse en gestileerde items wat ons dogters met trots bymekaar sit na gelang van die seisoen en geleentheid.
Die wit hemp met of sonder skooldas word gemeng met 'n maroen rompie en knielengte wit sokkies.
Ons moulose oortrektrui het 'n ruitmotief in wit en maroen, terwyl die wintertrui met dieselfde motief spog in 'n toeknoop, langmoutrui.
Dogters kan in winter die uitrusting verander na 'n wit langmou hemp met langer kouse.
Ons skoolbaadjie, in donkerblou met 'n wapen en 'n omboorsel, is verpligtend by saalbyeenkomste en amptelike geleenthede.
Swart dogters skoolskoene rond die uitrusting af.
Ons is baie gesteld op die voorkoms van ons dogters. Byderwetse skooldrag kan met smaak en netheid gedra word, en steeds baie goed lyk! Bykomstighede word gereeld gekontroleer - 'n Bloemhof-skooltas is verpligtend en haarbykomstighede moet maroen of donkerblou wees.
Die nuutste pryslys is by Vorms, beleide en pryslyste.
TJEKS Uitgemaak aan BLOEMHOF SKOOLFONDS
Rekeningnaam BLOEMHOF SKOOLFONDS
Tak 632 005
Verwysing "UNIFORMS" en die leerder se naam en van. NIE die ouer se naam en van nie asb.
*Kaartfasiliteite is ook beskikbaar.
Die amptelike skoolsweetpak is al sweetpak wat toegelaat word saam met LWO en sportklere. Vir LWO dra dogters 'n donkerblou oefenbroekie en 'n donkerblou en maroen oefenhempie - hierdie drag kan ook vir alle sportoefeninge gedra word.
Slegs die donkerblou skool sportsak met die Bloemhof wapen op kan aanvaar word vir sport.
Verdere sportdrag is as volg:
Nie-spanspelers is welkom om LWO-oefendrag te dra, terwyl spanspelers 'n donkerblou sportrokkie en wit tennissokkies moet dra. Die donkerblou sonpet is opsioneel.
Netbal en Hokkie:
'n Donkerblou sportrompie word saam met 'n donkerblou kleefbroekie gedra en maroen kouse (hokkie) of wit sokkies met maroen strepe (netbal).
Atletiek en Landloop:
Vier items kan gekombineer word na smaak en geleentheid. Die items is 'n kombinasie van maroen, donkerblou of wit. 'n Frokkie of kroptop kan saam met 'n kleefbroek of kortbroek gedra word.
Swem en Waterpolo: 'n Swart of donkerblou eenstuk-swembroek word gebruik vir alle swem by Bloemhof. Spanspelers en spanswemmers word verplig om die donkerblou skoolswembroek te dra. Onthou dat 'n wit swempet verpligtend is.
Die nuutste pryslys kan hier afgelaai word.
Die Klerebank is SLEGS Maandae, Woensdae en Donderdae van 10:00 tot 15:00 oop.
Daar sal GEEN items op skuld verkoop word nie.
Julie Bone (082 781 4416),
Erika Mitchell (083 648 8189) tydens kantoorure vir meer detail
Indien u aankope wil maak, het u die onderstaande betalingsopsies.
Die Klerebank bied ongelukkig geen krediet aan leerders of ouers nie.
1. U kan 'n betaling maak in die skoolfonds bankrekening. Spesifiseer SKOOLDRAG en die leerder se naam en van. Hierdie kan dan as 'n debietbedrag gebruik word en die leerder kan deur die verloop van die jaar hierop aankope maak. Dit werk lekker vir koshuisleerders, of indien u so wil begroot.
2. U kan 'n bestelling plaas by die Die Klerebank, die presiese bedrag van die aankope kry, en 'n inbetaling maak. Sodra Die Klerebank die bewys van betaling ontvang het, sal hulle die klere aan die leerder oorhandig.
3. U kan kontant, per tjek of per debiet- of kredietkaart kom aankoop by Die Klerebank. EFT's is aanvaarbaar indien die koper sorg dat bewys van betaling, hetsy, 'n Bank-epos/-sms tydens aankope aan ons getoon kan word. EFT's MOET aandui wie die DOGTER is EN dat dit bedrag SPESIFIEK vir die KLEREBANK bedoel is.
4. Ons stel voor dat Ouers 'n redelike bedrag op ons stelsel deponeer sodat u dogter dringende aankope daarteen kan aanskaf. Weereens lê die onus by die ouer om te bewys dat so 'n inbetaling gedoen is.
5. Daar is 'n goeie voorraad TWEEDEHANDSE klere en ander items in die Klerebank beskikbaar. Let egter daarop dat hierdie items immers tweedehands is en goed deurgekyk moet word vóórdat u dit koop.